ქობაირის მონასტრის ეპიტაფია ივანე მანდატურთუხუცესის ძის, შანშე ათაბაგის ძმის, ბერი პიმენისი
source date: XIII-XIV AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით. (http://creativecommons.org/licenses/by-nc-sa/3.0/)

[...] სქეთი ასათიანი, გიორგი კალანდია, ქობერის მონასტრის ქართული წარწერები, 10-14

† ესე საფლავი ჩემ ცოდვილისა ივანე მანდატოჳრთუხუცესისა ძისა და ათაბაქისა შანშეს ძმისა ბერისა პიმენჲსი ლოცვასა მომიხსენებდეთ

† ეს არის საფლავი ცოდვილი ივანე მანდატურთუხუცესის ძის, შანშე ათაბაგის ძმის, ბერი პიმენისი, ლოცვასა მომიხსენებდეთ.

ბერი პიმენი ივანე II მხარგრძელის ვაჟია და შანშეს ძმა. გამომცემელთა აზრით, ეპიტაფია ფასდაუდებელ ინფორმაციას იძლევა მანდატურთუხუცეს ივანე II-ის ოჯახის შესახებ. კერძოდ, აქამდე ცნობილი იყო, რომ მას ხუთი ვაჟი ჰყავდა: შაჰანშე II, ვაჰრამი, არტაშირი, აღბუღა და ზაზა. ეპიტაფიიდან ირკვევა, რომ მას კიდევ ერთი ვაჟი ჰყოლია: ბერი პიმენი. ქობერის მონასტრის სხვა ეპიტაფიიდან მისი ასულის ვინაობასაც ვიგებთ: სულა გურკნელის მეუღლე თამარ მხარგრძელი.